Volgens Arendse sal Matakata en ’n afvaardiging van die provinsie se polisiebestuur die Suid-Kaapse dorpie saam met eerw. Chris Nissen van die Suid-Afrikaanse Menseregtekommissie besoek.
Inwoners het Nissen die naweek ingeroep nadat ’n vierde persoon in die polisiestasie se aanhoudingselle gesterf het.
Ndileka Cola, ’n woordvoerder van die onafhanklike polisieondersoekdirektoraat (Opod), het die voorval bevestig.
“Hy is hangend in die selle gevind. Ons het Maandag die toneel besoek waar hy gevind is. ’n Lykskouing moet nog gedoen word om die presiese oorsaak van dood vas te stel.”
Hy is vermoedelik dood toe ’n voertuig oor sy kop gery het. Daar word beweer die voertuig behoort aan die plaaslike polisie.
“Maar Saps het sy eie dissiplinêre ondersoek gedoen en die lid onskuldig bevind. Hy is ook geskik bevind om te werk.”